**Kriterij za odabir ekonomski najpovoljnije ponude**

**(za ručno rangiranje)**

Kriterij za odabir ponude je ekonomski najpovoljnija ponuda (ENP), sukladno članku 283. ZJN 2016.

Kriteriji za odabir ENP i njihov relativni značaj:

|  |  |
| --- | --- |
| **Kriterij** | **Relativni značaj** |
| **Cijena ponude (C)** | **90 %** |
| **Električna energija iz obnovljivih izvora (Z)** | **10 %** |
| **Ukupno** | **100 %** |

**OPIS KRITERIJA I NAČIN UTVRĐIVANJA BODOVNE VRIJEDNOSTI:**

**1. Cijena ponude**

Naručitelj kao jedan od kriterija određuje cijenu ponude.

Maksimalni broj bodova koji ponuditelj može dobiti prema ovom kriteriju je 90. Onaj ponuditelj koji dostavi ponudu sa najnižom cijenom dobit će maksimalni broj bodova.

Bodovna vrijednost prema ovom kriteriju izračunava se prema slijedećoj formuli:

pri čemu je:

C = broj bodova po kriteriju cijene za ponudu koja se ocjenjuje

Cmin = najniža ponuđena cijena

Cpon = ponuđena cijena ponude koja se ocjenjuje

90 = maksimalni broj bodova po kriteriju cijene

Broj bodova za promatranu ponudu po kriteriju cijene, dobiven po gore navedenoj formuli, utvrđuje se kao decimalni broj (uz zaokruživanje na dva decimalna mjesta). Javni naručitelj će uspoređivati cijene ponude s porezom na dodanu vrijednost.

**2. Električna energija iz obnovljivih izvora**

Za 2. kriterij (električna energija iz obnovljivih izvora) primjenjuje se visina ponuđene količine obnovljivih izvora u postocima (%). Ponuda koja u usporedbi s ostalim ponudama nudi najviši udio obnovljivih izvora, dobiva najviše bodova (uzima se u obzir postotak električne energije ponuđen iz obnovljivih izvora).

pri čemu je:

Z – broj bodova za kriterij električna energija iz obnovljivih izvora

Zn – postotak električne energije iz obnovljivih izvora energije usporedne ponude

Zmax – ponuda sa najvišim postotkom električne energije iz obnovljivih izvora energije

10 = maksimalni broj bodova po kriteriju električne energije iz obnovljivih izvora energije

Ponuditelj je dužan priložiti izjavu u kojoj navodi postotak električne energije iz obnovljivih izvora. Predložak izjave nalazi se u Prilogu IV. ove Dokumentacije.

**Određivanje najpovoljnijeg ponuditelja prema navedenim kriterijima za odabir ekonomski najpovoljnije ponude:**

Nakon što Naručitelj za svakog ponuditelja utvrdi bodovnu vrijednost prema pojedinim kriterijima, zbrojit će se bodovi dodijeljeni mu po svakom od kriterija kako bi se dobio ukupan broj bodova za pojedinog ponuditelja.

Formula po kojoj se izračunava ekonomski najpovoljnija ponuda je:

T = C + Z

T = ukupan broj bodova

C = broj bodova koji je ponuda dobila za ponuđenu cijenu

Z = broj bodova koji je ponuda dobila za električnu energiju iz obnovljivih izvora energije

**Najpovoljnija je ona ponuda čiji je ukupni broj bodova najveći odnosno najbliži 100.**

**Sukladno članku 302. stavak 3. ZJN 2016 ako su dvije ili više ponuda jednako rangirane prema kriteriju za odabir ponude, Naručitelj će odabrati ponudu koja je ranije zaprimljena.**